*Fogójáték*

**Krokodil és majmok**

Rajzoljunk egy nagy kört, ez a Nílus, melynek közepébe beáll egy gyerek krokodilnak.

A többi gyerek a majom, ők kívül állnak a körvonalon.

A majmok átfutkosnak a körön, és közben mondják:

Szép nagy folyó ez a Nílus,

kell majomhús, krokodilus?

A krokodil a körön belül futhat, kívül fél lábon ugrálhat. Ha megfog egy majmot, az is beáll krokodilnak. A játék győztese az utolsó majom.